Diari Oficial de la Generalitat Valenciana


Sumari del DOGV 3031, del 09-07-1997 (1997/8952)

DECRET 177/1997, de 3 de juny, del Govern Valencià, pel qual s'accepta la cessió gratuïta d'un immoble de 2.768,25 m2 de superfície, situat al carrer de la Serreria de València, perquè siga utilitzat pel Servei Valencià de Salut, realitzada per l'Ajuntament de València.
------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/06/03/177/dof/vci/html**

### Dades del document

Número de DOGV
:   3031

Data del DOGV
:   09-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8952


Data del document
:   03-06-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 177/1997, de 3 de juny, del Govern Valencià, pel qual s'accepta la cessió gratuïta d'un immoble de 2.768,25 m2 de superfície, situat al carrer de la Serreria de València, perquè siga utilitzat pel Servei Valencià de Salut, realitzada per l'Ajuntament de València.  
El 26 d'octubre de 1993 la Conselleria de Sanitat i Consum i l'Ajuntament de València van subscriure un conveni de col·laboració en virtut del qual l'ajuntament es comprometia a cedir a la Generalitat Valenciana l'immoble situat al carrer de la Serreria, núm. 73, conegut com Antic Escorxador del Port per a la construcció d'un centre de salut.  
Per Resolució del conseller d'Obres Públiques, Urbanisme i Transports, de 23 d'octubre de 1995, s'aprovà definitivament la modificació puntual del Pla General d'Ordenació Urbana al carrer Maderas, Pedro de València i Serreria, i per acord plenari de 14 de març de 1997 l'Ajuntament de València acordà entendre modificat el conveni de col·laboració, si així és acceptat per la Generalitat Valenciana, en la part corresponent a la descripció de la parcel·la a fi d'adaptar-lo a la modificació puntual del PGOU i cedir gratuïtament a la Generalitat Valenciana, perquè siga utilitzada per la Conselleria de Sanitat, la parcel·la de 2.768,25 m2 situada al carrer de la Serreria, per a destinar-la a la construcció d'un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 3 de juny de 1997,  
DECRETE  
Article 1  
Entendre modificat de mutu acord el conveni de col·laboració subscrit amb data 27 d'octubre de 1993 entre l'Ajuntament de València i la Conselleria de Sanitat i Consum, en la part corresponent a la descripció de la parcel·la, a fi d'adaptar-lo a la modificació puntual del PGOU aprovat definitivament per Resolució del conseller d'Obres Públiques, Urbanisme i Transports de 23 d'octubre de 1995.  
Article 2  
Acceptar la cessió gratuïta de l'immoble de 2.768,25 m2 de superfície situat al carrer de la Serreria, realitzada per l'Ajuntament de València, perquè siga utilitzat per la Conselleria de Sanitat. L'immoble assenyalat confronta: nord, resta de parcel·les d'on se segrega, que passaria a formar part del carrer Pedro de València i en línia de 21 m amb solar residencial; sud, resta de la parcel·la d'on se segrega, que passarà a formar part del vial per a vianants; est, c/Serreria; i oest, edifici del carrer Maderas, núm. 82 i en línia de 90 m amb resta de la parcel·la d'on se segrega. Forma part de la parcel·la cadastral 9322101.  
Aquesta s'haurà de segregar de la inscrita en el Registre de la Propietat de València núm. 7, tom 924, llibre 72, foli 244, finca 6.367.  
Article 3  
La cessió gratuïta efectuada per l'Ajuntament de València es fa amb la condició que la parcel·la es destine a la construcció d'un centre de salut.  
Article 4  
El dret derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 3 de juny de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració pública,  
JOSÉ LUIS OLIVAS MARTÍNEZ


Còpia Permalink ELI